dh-unibe/image-text_koenigsfelden-charters-post-1500 huggingface dataset:
Ich, Walther von dˀ Alten Klingen, ein frier hˀre, ritter, ✳ lantvogt ✳ minˀ gnedigen hˀschaft ✳ von Oͤstˀrich ze Turgow, ze Ergoͤw und uf dem Swartzwalt, tuͦn kunt ✳
und vˀgich offenlich mit disem brief, dz fùr mich bracht hat vro Adelheyt, Claus Alastichs, selygen, tochtˀ von Waltzhuͦt, ✳ daz sy ze lehen hette von der
obgenanten minˀ herschaft ✳ von Oͤstˀrich vier mùt kernen geltes ab zwein mùlynen, sint gelegen ze Waltzhuͦt ✳ an dem Letten, und stosset die ein
mùly an die wisen, die man nempt die Mùli wisz, uff der selbn̄ mùly sitzet Ruͤdy Zuber und gilt jerlichs zwen mùt kernen, die andˀ mùly ist
gelegen ob dˀ selb̄n mùly, dar uff sitzet Henni Simitzinger von Waltzhuͦt ✳ und gilt òch jerlichs zwen mùt kernen. ✳ und bat mich die vorgē vro
Adelheit gar flisehklich und mitt ernst, dz ich dis vorgeschrib̄n vier mùt kernen geltz von ir uff neme und geruͦchte ze lichen irem elichen
man, Uͦlrichen Urlibolt von Waltzhuͦt. ✳ dz òch ich von ir ernstlicher bett wegen getan hab und hab dem selb̄n Uͦlrichen Urribolt, ir elichen
man, die vorgeschribn̄ vier mùt kernen geltes vˀlichen und lich im òch die wissentlich mit disem brief, in namen und an stat der obgen̄ minˀ
herschaft, der voll̄n gewalt ich dar umb hab, wz ich im durch recht dar an lichen sol und mag, doch unschedlich der obgen̄ minˀ hˀschaft von Oͤstˀrich
an iren rechten, ane gevˀde. und des ze urkùnd, so henk ich, der obgen̄ lantvogt, min eygen ingesigel an disen brief, dˀ gebn̄ ist ze Bad̄n
uff der burg, an sant Margˀeten tag, ✳ do man zalt von Cristus gebùrt drùhundert ✳ eins und achtzig jar. ✳
Königsf. 396
Nͦ✳ 13 ✳
lechenbrieff umb iiij mt kn̄ geltz
uff den zwey mùlinen zuͦ Waltzhuͦt
an dem Lettenn ✳
K
S ✳ 12
lx
381
Staatsarchiv
AARGAU
Kgsf. 396